Cate Blanchett

Cate Blanchett [k'eit bl'äntšit] (Catherine Élise Blanchett; sündinud 14. mail 1969) on Austraalia näitleja.

Oma elu esimeses filmis mängis ta 1987, kui talle Egiptuses puhkusereisil olles pakuti võimalust osaleda massistseenis kohalikus filmis "Kaboria", milles Egiptuse poksija võidab USA poksijat.

Alates 1992 mängis Blanchett teatris, peamiselt Sydneys. Pärast filmikarjäärile keskendumist on ta teatris mänginud harvem, aga aeg-ajalt astub ta teatrilaval üles tänapäevani.

Esimese mittestatistirolli sai ta 1994 kodumaise politseisarja "Police Rescue" ühes osas. Esimese filmipeaosa sai ta 1996 filmis "Parklands". Sellest ajast peale on ta igal aastal vähemalt ühes filmis mänginud.

 Tunnustus 
Blanchett on nimetatud Oscari kandidaadiks viis korda: parima naisnäitleja kategoorias 1998 filmiga "Elizabeth" ja 2007 filmiga "Elizabeth: Kuldajastu" ning parima naiskõrvalosatäitja kategoorias 2004 filmiga "Aviaator – valguses ja varjus", 2006 filmiga "Ühe skandaali märkmed" ja 2007 filmiga "Kus on Bob Dylan?". Ta pälvis selle auhinna ühel korral, 2004.

Kuldgloobuse kandidaadiks on Blanchett nimetatud seitse korda: parima draamanäitlejanna kategoorias 1998 filmiga "Elizabeth", 2003 filmiga "Veronica Guerin" ja 2007 filmiga "Elizabeth: Kuldajastu", parima muusikali- või komöödianäitlejanna kategoorias 2001 filmiga "Bandiidid" ning parima naiskõrvalosatäitja kategoorias 2004 filmiga "Aviaator – valguses ja varjus", 2006 filmiga "Ühe skandaali märkmed" ja 2007 filmiga "Kus on Bob Dylan?". Ta võitis neist esimese ja viimase (filmidega "Elizabeth" ja "Kus on Bob Dylan?").

Oma kodumaa Austraalia Filmiinstituudi auhinnale on Blancett kandideerinud neli korda: parima naispeaosatäitja kategoorias 1997 filmiga "Oscar ja Lucinda", 2005 filmiga "Väike kala" ja 2007 filmiga "Elizabeth: Kuldajastu" ning parima naiskõrvalosatäitja kategoorias 1997 filmiga "Thank God He Met Lizzie". Ta võitis neist kolm viimast (ei võitnud "Oscari ja Lucindaga"). Samad tulemused on tal Austraalia filmikriitikute auhindade jagamiselt, välja arvatud film "Elizabeth: Kuldajastu", mida filmikriitikud ei pidanud piisavalt Austraalia filmiks.

Suurbritannia filmiakadeemia BAFTA auhinnale on ta kandideerinud viis korda: naispeaosalise kategoorias filmidega "Elizabeth" ja "Elizabeth: Kuldajastu" (ta võitis neist esimese) ning naiskõrvalosatäitja kategoorias 1999 filmiga "Andekas härra Ripley", 2004 filmiga "Aviaator – valguses ja varjus" ja 2007 filmiga "Kus on Bob Dylan?" (ta võitis neist keskmise).

Ekraaninäitlejate Gildi auhinna kandidaadiks on ta esitatud kaksteist korda, millest kaks ta võitis: naispeaosatäitja kategoorias filmidega "Elizabeth" ja "Elizabeth: Kuldajastu", naiskõrvalosatäitja kategoorias filmidega "Bandiidid", "Aviaator – valguses ja varjus" (selle ta võitis), "Ühe skandaali märkmed" ja "Kus on Bob Dylan?" ning parima võttetrupi kategoorias 2001 filmiga "Sõrmuste isand: Sõrmuse vennaskond", 2003 filmiga "Sõrmuste isand: Kaks kantsi", 2003 filmiga "Sõrmuste isand: Kuninga tagasitulek" (selle ta võitis), 2004 filmiga "Aviaator – valguses ja varjus", 2006 filmiga "Paabel" ja 2008 filmiga "Benjamin Buttoni uskumatu elu".

Parima ulmefilmi auhinna Saturn kandidaadiks on Blancett nimetatud neli korda: naispeaosatäitja kategoorias 2000 filmiga "Selgeltnägija", 2003 filmiga "Kadunud" ja 2008 filmiga "Benjamin Buttoni uskumatu elu" ning naiskõrvalosatäitja kategoorias 2006 filmiga "Ühe skandaali märkmed". Ta ei võitnud neist ühtegi.

 Filmid 
AastaFilmEestikeelne pealkiriRoll1996  Parklands   Rosie1997 Oscar and Lucinda  "Oscar ja Lucinda"  Lucinda LeplastrierThank God He Met LizzieLizzieParadise RoadSusan Macarthy1998 Elizabeth  "Elizabeth"  Elizabeth I1999  Bangers   Julie-AnneThe Talented Mr. Ripley"Andekas härra Ripley"Meredith LoguePushing Tin"Läheb kitsaks"Connie FalzoneAn Ideal Husband  "Täiuslik abikaasa"  Gertrude Chiltern2000 The Gift  "Selgeltnägija"  Annabelle WilsonThe Man Who Cried"Mees, kes nuttis"Lola2001 The Shipping News  "Laevandusuudised"  Petal QuoyleCharlotte Gray  "Charlotte Gray"  Charlotte GrayThe Lord of the Rings: The Fellowship of the Ring"Sõrmuste isand: Sõrmuse vennaskond"GaladrielBandits"Bandiidid"Kate Wheeler2002  The Lord of the Rings: The Two Towers  "Sõrmuste isand: Kaks kantsi"  GaladrielHeaven"Taevas"Philippa2003  The Lord of the Rings: The Return of the King  "Sõrmuste isand: Kuninga tagasitulek"  GaladrielThe Missing  "Kadunud"  Magdalena GilkesonCoffee and Cigarettes"Kohv ja sigaretid"ShellyVeronica Guerin  "Veronica Guerin (film)"  Veronica Guerin2004  The Life Aquatic with Steve Zissou  "Mereelu Steve Zissou seltsis"  Jane Winslett-RichardsonThe Aviator"Aviaator - valguses ja varjus"Katharine Hepburn2005  Little Fish  "Väike kala"  Tracy Heart2006  Babel  "Paabel"  SusanThe Good German"Hea sakslane"Lena BrandtNotes on a Scandal"Ühe skandaali märkmed"Sheba Hart2007  "I'm Not There"  "Kus on Bob Dylan?"  Jude Quinn (Bob Dylan) Golden Age "Elizabeth: Kuldajastu" Elizabeth I2008  Indiana Jones and the Kingdom of the Crystal Skull  "Indiana Jones ja Kristallkolba kuningriik"  The Curious Case of Benjamin Button  "Benjamin Buttoni uskumatu elu"  Daisy 2010  "Robin Hood"  "Robin Hood (film 2010)"  Marion Loxley 2011  "Hanna"  "Hanna"  Marissa 2015  "Carol"  "Carol"  Carol 

 Auhinnad 
 1998 – Briti Filmi- ja Telekunsti Akadeemia auhind: parim naisnäitleja – "Elizabeth"
 1998 – Kuldgloobus: parim draamafilmi naisnäitleja – "Elizabeth"
 2003 – Ekraaninäitlejate Gildi auhind: parim näitetrupp – "Sõrmuste isand: Kuninga tagasitulek"
 2005 – Oscar – parim naiskõrvalosatäitja – "Aviaator – valguses ja varjus"
 2005 – Briti Filmi- ja Telekunsti Akadeemia auhind: parim naiskõrvalosatäitja – "Aviaator – valguses ja varjus"
 2005 – Ekraaninäitlejate Gildi auhind: parim naiskõrvalosatäitja – "Aviaator – valguses ja varjus"
 2007 – Kuldgloobus: parim naiskõrvalosatäitja – "Kus on Bob Dylan?"
 2007 – Veneetsia filmifestivali parima naisnäitleja Volpi karikas filmi "Mind pole seal" eest "Kes? Mis? Kus?" 2008, lk. 348

 Viited 

 Välislingid 



 CateBlanchett.net

Kategooria:Austraalia näitlejad
Kategooria:Sündinud 1969